คือเราพึ่งมีอะไรกับแฟนเมื่อคืนคะตอนนั้นเป็นประจำเดือนด้วยไม่ได้ป้องกันเลยคะแต่หลั่งนอก​ คือแฟนบอกให้ซื้อยาคุมมากินนะคะ​เเต่ถ้าเราอยากกินแค่รอให้แน่ใจว่าไม่ท้องนี่ได้มั้ยคะคือจะกินแค่รอเราเป็นประจำเดือนครั้งหน้าแล้วหยุดกินยังงี้ได้มั้ยคะเสี่ยงท้องรึป่าว
สวัสดีค่ะ หากเป็นเลือดประจำเดือนจริงๆ การมีเพศสัมพันธ์ในช่วงเวลาที่มีประจำเดือน แทบจะไม่ทำให้เกิดการตั้งครรภ์ได้เลย เพราะจะเป็นช่วงที่ไม่มีไข่ตกค่ะแต่อย่างไรก็ตาม ไม่ควรมีเพศสัมพันธ์ในช่วงมีประจำเดือน เพราะเป็นสุขอนามัยที่ไม่ดี เสี่ยงต่อการติดเชื้อที่ช่องคลอดหรือปากมดลูกได้ง่ายขึ้น อีกทั้งถ้าไม่ใช่เลือดประจำเดือนจริงๆ ก็มีโอกาสตั้งครรภ์ได้ดังนั้นหากไม่แน่ใจ ไม่สบายใจ ว่าเป็นเลือดประจำเดือนจริงหรือไม่ สามารถซื้อยาคุมฉุกเฉินมากินภายใน 72 ชั่วโมงหลังมีเพศสัมพันธ์เพื่อช่วยลดโอกาสการตั้งครรภ์ได้ ยาคุมแบบแผงรายเดือนจะไม่ป้องกันการมีเพศสัมพันธ์ที่เกิดไปแล้ว หากต้องการเริ่มกิน ช่วงแรกอาจกินคู่ไปกับยาคุมฉุกเฉินก่อน และถ้าไม่ได้เริ่มกินภายใน 5 วันแรกของการมีประจำเดือน ควรกินติดต่อกันให้ครบ 7 วันก่อนค่อยมีเพศสัมพันธ์ที่ไม่ป้องกันได้ค่ะ และกินติดต่อกันจนครบแผง เมื่อหมดแผงยา จะมีประจำเดือนมาค่ะ ถ้าต้องการกินยาคุมต่อ ก็ให้กินต่อแผงไปเลยเมื่อแผงยาเดิมหมด (กรณีเป็น 28 เม็ด)